Четири одлике туристе:

1. он путује на различите дестинације и остаје
2. туристичке дестинације различите од места живљења, активности различите од свакодневних
3. намерава да се врати за пар дана или пар месеци
4. циљ путовања није да се трајно насели и/или запосли на датој дестинацији

Путовање ствара психо-физички стрес у телу, нарочито ако је удаљена дестинација. Потребно чак 21 дан да се особа у потпуности адаптира на нову временску зону.

**Коенова** типологија обухвата четири типа туристе:

1. **организовани масовни туриста**, обухвата туристе који путују у великим групама на популарне локације где имају унапред одређен план пута. Ови туристи се ретко одвајају од хотела или плаже.
2. **индивидуални масовни туриста**, су туристи који су нешто опуштенији у одабиру туристичких аранжмана, дају себи простора да разгледају и стичу нова искуства, али воле утабане стандардне руте.
3. **истраживачи** избегавају друге туристе и сам организује пут. Иако желе контакт са локалним становништвом, они очекују одређен ниво конфора и сигурности.
4. **Пустолов** (луталица), овакви типови туриста немају никакав план путовања и имају необични одабир дестинације и смештаја. (Cohen, 1972).

Коен организованог и индивидуалног масовног туристу описује као класичне, институционалне туристе док су истраживач и луталица неинституционализовани. Луталица и истраживач обично откривају нове дестинације док их организовани и индивидуални масовни туриста прате када те дестинације постану безбедније и разрађеније.